ئیوارەی رووژ پەنجشەممەی گوزەشتە، شەش کەس کوشیان و زیاتر لە ٢٠ کەسیش زەخمدار بوین لە ئەنجام تەقیان بومبیگ دانریاگ نزیک مەزارە شیعەگە، وەگورەی راگەیانن دەسەڵاتەیل سوریا.
داعش لە بەیاننامەیگ لەبان تلیگرام، رووژ جمعە پەخشی کرد وت: جەنگاوەرەیلی سەرکەفتگ بوینە لە رەدبوین لە ئاسایشە سەختیەیل لە ناوچەگە، و توەنستنە ماتۆرسکڵیگ لەورا گیر بارن و تەقاننەی بان زیارەتچیەیل شیعە.
دەسەڵاتەیل سوریا لەی رووژەیل دویاییە ریکارەیل ئاسایش لە ناوچەی سەیدە زەینەب لە ئیوارەی عاشوورا سەختەو کردن.
ریخریاگ داعش هەمیش راگەیان ک جەنگاوەرەیلی لە رووژ سێشەممەی گوزەشتە وە خود شیوەگە توەنستن تەقینەوەیگ تر لەبان پاسیگ وەخود شیوەگە نزیک خود ناوچەگە جیوەجی بکەن، و بویە هوکار کوشیان دوو زەخمدار لەلای کەمەو، و ویرانکردن پاسەگە.
